**M/S Diamond Princess** on Princess Cruisesin omistama Bermudalle rekisteröity loistoristeilijä. Diamond Princessin sisaralus on Sapphire Princess. Diamond Princessin rakensi vuosina 2002–2003 Mitsubishi Heavy Industries Nagasakissa, Japanissa. Risteilijä aloitti toiminnan marraskuussa 2004, ja se toimii lähinnä Aasiassa pohjoisen pallonpuoliskon kesällä ja Australiassa eteläisen pallonpuoliskon kesällä.

Rakentaminen
------------

Aluksen piti alun perin olla nimeltään *Sapphire Princess*. Kuitenkin toisen samalla telakalla rakenteilla olleen aluksen, jonka piti alun perin olla nimeltään *Diamond Princess*, rakennus viivästyi aluksella riehuneen rankan tulipalon vuoksi. Koska vaurioituneen aluksen valmistuminen viivästyi, sisaralus, joka oli samanaikaisesti rakennuksen alla uudelleennimettiin nykyiselle nimelleen *Diamond Princess*.

Vuoden 2020 koronavirustapaukset
--------------------------------

Uuden koronaviruksen vahvistettiin levinneen risteilyalukselle 4. helmikuuta 2020. Aluksessa oli 3. maaliskuuta mennessä enemmän vahvistettuja tapauksia (705) kuin missään valtiossa tuolloin lukuun ottamatta Kiinaa, Irania, Italiaa ja Etelä-Koreaa.

20. tammikuuta 80-vuotias matkustaja Hongkongista nousi alukseen Jokohamassa, ja lähti aluksesta takaisin Hongkongiin 25. tammikuuta. 1. helmikuuta, kuusi päivää aluksesta lähtemisen jälkeen hän vieraili hongkongilaisessa sairaalassa, jossa hänen vahvistettiin sairastavan covid-19:ta. Aluksen tuli lähteä Yokohamasta seuraavalle risteilylleen 4. helmikuuta, mutta ilmoitti viivästymisestä samana päivänä päästääkseen japanilaisia viranomaisia seulomaan ja testaamaan aluksella olevia matkustajia ja henkilökuntaa tartunnan varalta. 4. helmikuuta viranomaiset ilmoittivat kymmenen aluksella olevan saaneen tartunnan, risteilyn peruuntuvan ja aluksen asetettavan karanteeniin.

Tapausmäärien kehitys aluksella helmi-maaliskuussa 2020
Kokonaisuudessaan 3 700 matkustajaa ja miehistön jäsentä asetettiin Japanin terveysministeriön toimesta karanteeniin Yokohaman satamaan ajaksi, jonka kestoksi aluksi ajateltiin 14 vuorokautta. 7. helmikuuta aluksella olevien vahvistettujen tartuntojen määrä oli 61. Kolme uutta tapausta todettiin 8. helmikuuta, ja se nosti vahvistettujen tartuntojen määrän 64:ään. 9. helmikuuta tartuntoja oli vahvistettu 70, ja 10. helmikuuta mennessä tartuntoja oli vahvistettu 135. 11. helmikuuta tartuntoja oli 174. 12. helmikuuta aluksella ei vahvistettu uusia tartuntoja; yksi karanteenivirkailijoista oli saanut tartunnan, mutta sitä ei laskettu mukaan aluksen vahvistettujen tartuntojen määrään. 13. helmikuuta 67:n uuden henkilön vahvistettiin saaneen tartunnan, joka nosti tartuntojen määrän 218:n. 14. helmikuuta uusia tartuntoja ei vahvistettu. 15. helmikuuta tartuntoja oli 285, 16. helmikuuta 355, 17. helmikuuta 454, joista 33 oli miehistön jäseniä; 18. helmikuuta vahvistettuja tartuntoja oli 542, ja 19. helmikuuta 621, 20. helmikuuta 634. 20. helmikuuta kuolivat ensimmäiset koronavirukseen sairastuneista. Nämä olivat yli 80-vuotiaat nainen ja mies, joilla oli myös muita sairauksia. 21. helmikuuta uusia tapauksia ei vahvistettu aluksella, mutta alukselta lähteneillä tartuntoja vahvistettiin 21, kokonaisuudessaan alukseen liittyviä tartuntoja oli vahvistettu 655. Näitä tapauksia ei laskettu mukaan aluksen tartuntamäärään. 22. helmikuuta alukselta lähteneiltä tartuntoja vahvistettiin neljä, aluksella uusia tartuntoja ei vahvistettu. Tartuntoja ei laskettu mukaan aluksen tartuntamäärään. 23. helmikuuta aluksella oli vahvistettu 691 tartuntaa. 24. helmikuuta Hongkongissa vahvistettiin tartunnat seitsemällä aluksella matkustaneella. Tapauksia ei laskettu mukaan aluksen tartuntamäärään. 25. helmikuuta viidellä aluksella matkustaneella todettiin tartunnat, niitä ei laskettu aluksen tartuntamääriin. Ensimmäinen kuolemantapaus aluksella. 26. helmikuuta aluksella vahvistettiin 14 tartuntaa, yhteensä tartuntoja oli aluksella 705, joista ainakin 150 oli miehistön jäsentä. Aluksella ei todettu uusia tartuntoja, ja 1. maaliskuuta mennessä kaikki matkustajat ja miehistön jäsenet olivat poistuneet alukselta.

14. huhtikuuta mennessä laivalla epidemian aikaan olleista oli kuollut 14. Ainakin kahdeksan kuolleista oli iältään yli 70-vuotiaita.*lähde?*

Kentaro Iwata, tartuntatautien asiantuntija Kōben yliopistossa, vieraili aluksella, ja hän kritisoi 18. helmikuuta voimakkaasti tilanteen hallintaa. Hän kutsui *Diamond Princessiä* "covid-19-myllyksi" ja sanoi, että virukselle mahdollisesti altistunita alueita ei oltu eristetty mitenkään viruksesta vapaista alueista, tartunnan estämisen menetelmissä oli lukuisia laiminlyöntejä, ja että tartunnan estämisessä ei ollut yhtäkään ammattilaista johdossa – byrokraatit johtivat kaikkea. Japanin viranomaiset kiistivät syytökset.

Lähteet
-------

1. 1 2  Peel, Charlie; Snowden, Angelica: Coronavirus: Cases double on Diamond Princess overnight, still in lockdown *The Australian*. Viitattu 3.3.2020.
2. ↑  Diamond Princess Cruises *seascanner.com*. Viitattu 3.3.2020.
3. ↑  Mitsubishi Heavy Industries Cruise Ship "Sapphire Princess" To Be Delivered to Princess Cruises *Japan's Corporate News Network*.  18.3.2014.  Arkistoitu 18.3.2014. Viitattu 3.3.2020.
4. 1 2  Timeline: coronavirus epidemic *BNO news*. Viitattu 3.3.2020.
5. 1 2  Princess Cruises: Princess Cruises: Diamond Princess Coronavirus & Quarantine Updates - Notices & Advisories *www.princess.com*.  1.2.2020. Viitattu 3.3.2020. (englanniksi)
6. ↑  Dozens more catch virus on quarantined cruise ship *BBC*.  7.2.2020. Viitattu 3.3.2020. (englanniksi)
7. ↑  TIMELINE: Coronavirus epidemic *BNO News*. Viitattu 4.3.2020.
8. ↑  Walter Sim: Coronavirus: Japan reports 41 more positive cases on cruise ship, total cases on Diamond Princess now 61 *The Straits Times*.  7.2.2020. Viitattu 3.3.2020. (englanniksi)
9. ↑  Japan confirms 3 more coronavirus cases on cruise liner; total now 64 *Reuters*.  8.2.2020. Viitattu 3.3.2020. (englanniksi)
10. ↑  At least 65 more people confirmed with coronavirus on cruise ship in Japan *The Straits Times*.  10.2.2020. Viitattu 3.3.2020. (englanniksi)
11. ↑  Inside Life Below Decks on the Coronavirus-Stricken Cruise Ship *Time*. Viitattu 3.3.2020. (englanniksi)
12. ↑  Japanilaismedia: Kaksi risteilyaluksella koronavirustartunnan saanutta ihmistä on kuollut – karanteenissa nököttävällä aluksella useita satoja tartuntoja *mtvuutiset.fi*.  20.2.2020. Viitattu 19.4.2020.
13. ↑  All passengers and crew leave virus-hit Diamond Princess cruise ship *The Japan Times Online*.  2.3.2020. Viitattu 3.3.2020.
14. ↑  Suryatapa Bhattacharya: ‘I Was So Scared’: Infectious-Disease Doctor’s Day on Japan’s Coronavirus Cruise Ship *Wall Street Journal*.  20.2.2020. Viitattu 3.3.2020.
15. ↑  Justin McCurry: Coronavirus: Diamond Princess exodus begins amid criticism over quarantine *The Guardian*.  19.2.2020. Viitattu 3.3.2020.
16. ↑  Dennis Normile: Scientist decries ‘completely chaotic’ conditions on cruise ship Japan quarantined after viral outbreak *Science*.  19.2.2020. Viitattu 3.3.2020.
17. ↑  Reiji Yoshida: Expert stirs controversy with video on 'inadequate' virus controls on Diamond Princess *The Japan Times*.  19.2.2020. Viitattu 3.3.2020.
18. ↑  Walter Sim: Coronavirus: Did Japan miss the boat in containing Diamond Princess outbreak? *The Straits Times*.  19.2.2020. Viitattu 3.3.2020.
19. 1 2  Mary Hui: An expert on why coronavirus infection control on the Diamond Princess is "completely chaotic" *Quartz*. Viitattu 3.3.2020.
20. ↑  KYODO Japan disease expert pulls videos blasting situation on virus-hit ship *Kyodo News+*. Viitattu 3.3.2020.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Diamond Princess (ship)